ddrg/super_eurlex huggingface dataset:
Hivatalos Lap L 239 , 30/08/1997 o. 0054 - 0055



A Bizottság határozata (1997. július 30.) a költségvetési rendelet végrehajtására vonatkozó részletes szabályok megállapításáról szóló 3418/93/Euratom, ESZAK, EK rendeletben meghatározott összegek naprakésszé tételéről (97/594/ESZAK, EK, Euratom) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az Európai Atomenergia-közösséget létrehozó szerződésre, tekintettel az Európai Szén- és Acélközösséget létrehozó szerződésre, tekintettel az 1977. december 21-i költségvetési rendelet egyes rendelkezéseinek végrehajtására vonatkozó részletes szabályok megállapításáról szóló, 1993. december 9-i 3418/93/Euratom, ESZAK, EK bizottsági rendeletre [1], és különösen annak 145. cikkére, mivel a fogyasztói árindex (EUR 15) 1992. decemberében 136,77, 1993. decemberében 141,40, 1994. decemberében 145,70 és 1995. decemberében 150,00 volt, mivel a 3418/93/Euratom, ESZAK, EK rendelet 145. cikke alapján a rendeletben meghatározott átalányösszegeket 1997. január 1-jei hatállyal ki kell igazítani, A KÖVETKEZŐKÉPPEN HATÁROZOTT: 1. cikk A 3418/93/Euratom, ESZAK, EK rendeletben meghatározott átalányösszegeket 1997. január 1-jei hatállyal az alábbiak szerint kell aktualizálni: HÁROMÉVES INDEXÁLÁS (ECU) | | 1994. január 1. | 1997. január 1. | 81. és 130. cikk | 350 | 400 | 109. cikk, 1. francia bekezdés | 900 | 1000 | 109. cikk, 2. francia bekezdés | 2400 | 2600 | 31. cikk, 3. francia bekezdés | 3300 | 3600 | 132. cikk, (1) bekezdés a) pont | 7000 | 7700 | 106. cikk | 12000 | 13200 | 110. cikk, 2. francia bekezdés c) pont | 30000 | 32900 | 107. cikk | 42000 | 46000 | 110. cikk, 2. francia bekezdés b) pont | 90000 | 98700 | 108. cikk | 300000 | 329000 | 132. cikk (1) bekezdés b) pont | 340000 | 372900 | 110. cikk, 2. francia bekezdés a) pont | 420000 | 460600 | ÉVES INDEXÁLÁS (ECU) | | 1994. január 1. | 1997. január 1. | | | Számvitelért felelős tisztviselő | 31. cikk, 1. francia bekezdés | 120 | 131 | Alárendelt számvitelért felelős tisztviselő | 31. cikk, 2. francia bekezdés | 80 | 87 | Előlegelszámoló tisztviselő | 31. cikk, 3. francia bekezdés | 40 | 44 | 2. cikk E határozatról a Közösség egyéb intézményeit és szerveit a Bizottság számvitelért felelős tisztviselője tájékoztatja. Kelt Brüsszelben, 1997. július 30-án. a Bizottság részéről Erkki Liikanen a Bizottság tagja [1] HL L 315., 1993.12.16., 1. o. --------------------------------------------------
A Bizottság határozata

(1997. június 26.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Grúz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

(97/630/ESZAK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel az 1996. április 22-én Luxembourgban aláírt partnerségi és együttműködési megállapodás hatálybalépéséig célszerű jóváhagyni az 1996. október 5-én Tbilisziben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Grúz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;

mivel az ideiglenes megállapodás aláírása szükséges a Közösségnek az Európai Szén- és Acélközösséget létrehozó szerződés 2. és 3. cikkében megfogalmazott céljai elérése érdekében; mivel a szerződés nem határozott meg minden, e határozat által szabályozott esetet;

a tanácsadó bizottsággal való konzultációt követően és a Tanács 1997. április 29-én megadott jóváhagyásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Grúz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást, a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében a Tanács jóváhagyja.

E szövegeket csatolták e határozathoz [1].

2. cikk

Az ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.

Kelt Brüsszelben, 1997. június 26-án.

a Bizottság részéről

az elnök

Jacques Santer

[1] HL L 129., 1997.5.21., 23. o.

--------------------------------------------------
A Bizottság határozata

(1997. június 26.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

(97/629/ESZAK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel az 1996. április 22-én Brüsszelben aláírt partnerségi és együttműködési megállapodás hatálybalépéséig célszerű jóváhagyni az 1996. december 10-én Brüsszelben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;

mivel az ideiglenes megállapodás aláírása szükséges a Közösségnek az Európai Szén- és Acélközösséget létrehozó szerződés 2. és 3. cikkében megfogalmazott céljai elérése érdekében; mivel a szerződés nem határozott meg minden, e határozat által szabályozott esetet;

a tanácsadó bizottsággal való konzultációt követően és a Tanács 1997. április 29-én megadott jóváhagyásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Örmény Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást – beleértve a jegyzőkönyvet és a nyilatkozatokat – az Európai Szén- és Acélközösség és az Európai Atomenergia-közösség nevében a Tanács jóváhagyja.

E szövegeket csatolták e határozathoz [1].

2. cikk

Az ideiglenes megállapodás 32. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.

Kelt Brüsszelben, 1997. június 26-án.

a Bizottság részéről

az elnök

Jacques Santer

[1] HL L 129., 1997.5.21., 3. o.

--------------------------------------------------
A Bizottság határozata

(1997. október 10.)

a lófélék Oroszországból történő behozatalával kapcsolatban a lófélék behozatala tekintetében egyes harmadik országok régiókba sorolásáról szóló 92/160/EGK határozat módosításáról

(EGT vonatkozású szöveg)

(97/685/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 13. cikkének (2) bekezdésére,

mivel a legutóbb a 97/350/EK határozattal [2] módosított 92/160/EGK bizottsági határozat [3] a lófélék behozatala tekintetében megállapította egyes harmadik országok régiókba sorolását; mivel a régiók megállapítása a harmadik ország állat-egészségügyi helyzetén alapul;

mivel az oroszországi illetékes állat-egészségügyi hatóság megfelelő garanciát nyújtott arra, hogy az Orosz Föderáció Kalinyingrád tartománya mentes a tenyészbénaságtól; mivel ezért a 92/160/EGK bizottsági határozatot módosítani kell;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/160/EGK határozat mellékletének Oroszországra vonatkozó első francia bekezdése a "Kalinyingrád" szóval egészül ki a "tartományai" szó után.

2. cikk

Ennek a határozatnak a tagállamok a címzettjei.

Kelt Brüsszelben, 1997. október 10-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 150., 1997.6.7., 44. o.

[3] HL L 71., 1992.3.18., 27. o.

--------------------------------------------------
A Tanács határozata

(1997. november 10.)

az Európai Közösség és a Dél-afrikai Köztársaság között a tudományos és műszaki együttműködésről szóló megállapodás megkötéséről

(97/763/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130 m. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösség és Dél-Afrika meghatározott KTD-programokat folytatnak a közös érdekű területeken;

mivel a múltbeli tapasztalatok alapján mindkét fél kifejezte a tudományos és műszaki együttműködés elmélyítésére és kiszélesítésére irányuló óhaját;

mivel a tudományos és műszaki együttműködésről szóló megállapodás részét képezi az egyrészről a Közösség és annak tagállamai, másrészről Dél-Afrika közötti globális együttműködésnek;

mivel az 1996. január 22-i határozatával a Tanács engedélyezte a Bizottság számára, hogy tárgyalásokat folytasson a Közösség és a Dél-afrikai Köztársaság között a tudományos és műszaki együttműködésről szóló megállapodásról;

mivel az 1996. december 5-i határozatával a Tanács úgy határozott, hogy a Közösség részéről alá kell írni a tudományos és műszaki együttműködésről szóló megállapodást;

mivel 1996. december 5-én aláírták az Európai Közösség és a Dél-afrikai Köztársaság között a tudományos és műszaki együttműködésről szóló megállapodást;

mivel az Európai Közösség és a Dél-afrikai Köztársaság között a tudományos és műszaki együttműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Dél-Afrikai Köztársaság között a tudományos és műszaki együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 11. cikke alapján a Tanács elnöke értesítést küld arról, hogy az Európai Közösség részéről végrehajtották a megállapodás hatálybalépéséhez szükséges eljárásokat.

Kelt Brüsszelben, 1997. november 10-én.

a Tanács részéről

az elnök

E. Hennicot-Schoepges

[1] HL C 134., 1997.4.29., 7. o.

[2] HL C 304., 1997.10.6.

--------------------------------------------------
A Tanács határozata

(1997. április 22.)

az Európai Közösség és a Koreai Köztársaság között létrejött, a távközlési beszerzésekről szóló megállapodás, valamint memorandum formájában létrejött, a távközlési magánüzemeltetők beszerzéseiről szóló megállapodás megkötéséről

(97/784/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel az Európai Közösség és a Koreai Köztársaság között létrejött, a távközlési beszerzésekről szóló megállapodást, valamint memorandum formájában létrejött, a távközlési magánüzemeltetők beszerzéseiről szóló megállapodást jóvá kell hagyni;

mivel a távközlési beszerzésekről szóló megállapodás, valamint a memorandum formájában létrejött megállapodás megkötésének a Szerződés 113. cikkén kell alapulnia, minthogy a megállapodások csak termékekre és az e termékek beszerzésével kapcsolatos szolgáltatásokra vonatkoznak;

mivel helyénvaló, hogy a Tanács felhatalmazza a Bizottságot, hogy – a Tanács által kinevezendő különbizottsággal konzultálva – a Közösség nevében jóváhagyja a távközlési beszerzésről szóló megállapodás I. mellékletének módosításait; mivel ez a felhatalmazás azonban csak a vízügyi, energiaipari, szállítási és távközlési ágazatokban működő vállalkozások beszerzési eljárásainak összehangolásáról szóló, 1993. június 14-i 93/38/EGK tanácsi irányelv [1] 8. cikkében meghatározott eljárás alkalmazásából eredő módosításokra fog korlátozódni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Koreai Köztársaság között létrejött, a távközlési beszerzésekről szóló megállapodást, valamint a memorandum formájában létrejött, a távközlési magánüzemeltetők beszerzéseiről szóló megállapodást a Közösség nevében a Tanács jóváhagyja.

A megállapodás és a memorandum szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak és a memorandumnak a Közösséget jogilag kötelező aláírására jogosult személyt.

3. cikk

A Bizottság felhatalmazást kap, hogy a Közösség nevében jóváhagyja a távközlési beszerzésekről szóló megállapodás I. mellékletének módosításait.

A Bizottságot e feladatának ellátásában a Tanács által kinevezett különbizottság segíti.

Az első albekezdésben említett felhatalmazás azokra a módosításokra korlátozódik, amelyek a 93/38/EGK irányelv 8. cikkében meghatározott eljárások alkalmazása során válnak szükségessé.

Kelt Luxembourgban, 1997. április 22-én.

a Tanács részéről

az elnök

J. Van Aartsen

[1] HL L 199., 1993.8.9., 84. o. Az 1994-es csatlakozási okmánnyal módosított irányelv.

--------------------------------------------------
A Tanács határozata

(1997. november 10.)

az Európai Közösség és a Laoszi Népi Demokratikus Köztársaság között létrejött együttműködési megállapodás megkötéséről

(97/810/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 130y. cikkére, összefüggésben 228. cikke (2) bekezdésének első mondatával és 228. cikke (3) bekezdésének első albekezdésével,

tekintettel a Bizottság javaslatára [1],

tekintettel az Európai Parlament véleményére [2],

mivel a Szerződés 130u. cikke értelmében a Közösség fejlesztési együttműködés terén folytatott politikájának ösztönöznie kell a fejlődő országok fenntartható gazdasági és társadalmi fejlődését, a zökkenőmentes és fokozatos integrálódását a világgazdaságba, valamint ezen országokban a szegénység csökkentését;

mivel a Közösségnek a külkapcsolatok területén megfogalmazott célkitűzéseinek elérése érdekében jóvá kell hagynia az Európai Közösség és a Laoszi Népi Demokratikus Köztársaság között létrejött együttműködési megállapodást,

A KÖVETKEZŐKÉPPEN HATÁROZOTT:

1. cikk

Az Európai Közösség és a Laoszi Népi Demokratikus Köztársaság között létrejött együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 21. cikkében előírt értesítést a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 14. cikkében előírt vegyesbizottságban.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1997. november 10-én.

a Tanács részéről

az elnök

J. Poos

[1] HL C 109., 1997.4.8., 8. o.

[2] HL C 325., 1997.10.27.

[3] HL L 334., 1997.12.5., 15. o.

--------------------------------------------------
A Bizottság határozata

(1997. november 17.)

az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodásnak az Európai Szén- és Acélközösség és az Európai Atomenergia-közösség nevében történő megkötéséről

(EGT vonatkozású szöveg)

(97/796/ESZAK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Szén- és Acélközösséget létrehozó szerződésre, és különösen annak 95. cikke (1) bekezdésére,

tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,

mivel az 1995. február 9-én Brüsszelben aláírt partnerségi és együttműködési megállapodás hatálybalépéséig célszerű jóváhagyni az 1996. november 28-án Brüsszelben aláírt, az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást;

mivel az ideiglenes megállapodás aláírása szükséges a Közösségnek az Európai Szén- és Acélközösséget létrehozó szerződés 2. és 3. cikkében megfogalmazott céljai elérése érdekében; mivel a szerződés nem határozott meg minden, e határozat által szabályozott esetet;

a tanácsadó bizottsággal való konzultációt követően és a Tanács 1997. július 22-én megadott jóváhagyásával,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Kirgiz Köztársaság között a kereskedelemről és kereskedelemmel kapcsolatos ügyekről szóló ideiglenes megállapodást, a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében a Tanács jóváhagyja.

E szövegeket csatolták e határozathoz [1].

2. cikk

Az ideiglenes megállapodás 33. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.

Kelt Brüsszelben, 1997. november 17-én.

a Bizottság részéről

az elnök

Jacques Santer

[1] HL L 235., 1997.8.26., 3. o.

--------------------------------------------------
A Tanács 97/832/EK határozata

(1997. november 27.)

az Európai Közösség és a Macedónia Volt Jugoszláv Köztársaság közötti, a közlekedésről szóló megállapodás megkötéséről

(97/832/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 75. cikkére a 228. cikk (3) bekezdésének második albekezdésével összefüggésben,

tekintettel a Bizottság javaslatára [1],

tekintettel az Európai Parlament hozzájárulására [2],

mivel az Európai Közösség és a Macedónia Volt Jugoszláv Köztársaság közötti közlekedési megállapodás megfelelő eszközt biztosít a Macedónia volt Jugoszláv Köztársaság területén áthaladó közösségi tranzitforgalmat gátló különböző komolyabb akadályok tartós megszüntetéséhez;

mivel a megállapodás hozzájárul a Közösség belső piacának zökkenőmentes működéséhez azáltal, hogy a Görögország és a többi tagállam közötti belső szállítás számára biztosítja a Macedónia Volt Jugoszláv Köztársaságon keresztüli szabad tranzitot, és ezzel lehetővé teszi, hogy a nemzetközi kereskedelem költsége a nagyközönség számára a lehető legalacsonyabb legyen, továbbá azt, hogy a kereskedelmet befolyásoló adminisztratív és technikai akadályok a minimális szintre csökkenjenek;

mivel szükséges továbbá a megállapodás szerződő feleinek területei közötti, illetve az azokon áthaladó közlekedési forgalom összehangolt fejlesztésének biztosítása, különösen a Macedónia Volt Jugoszláv Köztársaság területén a Közösség pénzügyi segítségével történő megfelelő infrastruktúrafejlesztés prioritásainak megállapításával, illetve a környezet védelme érdekében a vasúti és a kombinált fuvarozás ösztönzésével;

mivel ennek érdekében a megállapodás a vámeljárások egyszerűsítésére irányuló rendelkezéseket tartalmaz;

mivel a megállapodást a Közösség nevében jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Macedónia Volt Jugoszláv Köztársaság közötti közlekedési megállapodást a Közösség nevében ezennel jóváhagyják.

A megállapodás szövegét e határozathoz csatolták.

2. cikk

A megállapodás 26. cikkében előírt értesítést a Tanács elnöke végzi el.

3. cikk

A Közösséget, a tagállamok képviselőinek támogatásával, a Bizottság képviseli a megállapodás 22. cikkével létrehozott közlekedési vegyes bizottságban.

A Közösség által a közlekedési vegyes bizottságban képviselendő álláspontot a Bizottság javaslata alapján, a minősített többséggel eljáró Tanács fogadja el. Amennyiben a közlekedési vegyes bizottság által meghozni javasolt határozat a bizottság eljárási rendjére vonatkozik, a Tanács egyszerű többséggel határoz.

A közlekedési vegyes bizottság által hozott határozatokat az Európai Közösségek Hivatalos Lapjában kell közzétenni.

4. cikk

Ezt a határozatot az Európai Közösségek Hivatalos Lapjában kell kihirdetni.

Ez a határozat a kihirdetése napján lép hatályba.

Kelt Brüsszelben, 1997. november 27-én.

a Tanács részéről

az elnök

M. Fischbach

[1] HL C 79., 1997.3 12., 159. o.

[2] HL C 339., 1997.11.10.

--------------------------------------------------
A Tanács irányelve

(1997. november 27.)

az Európai Közösség és Macedónia Volt Jugoszláv Köztársaság közötti együttműködési megállapodás megkötéséről

(97/831/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. és 235. cikkére, összefüggésben 228. cikke (2) bekezdésének második mondatával és 228. cikke (3) bekezdésének második albekezdésével,

tekintettel a Bizottság javaslatára [1],

tekintettel az Európai Parlament hozzájárulására [2],

mivel jóvá kell hagyni az Európai Közösség és Macedónia Volt Jugoszláv Köztársaság között az 1997. április 29-én levélváltásokkal aláírt együttműködési megállapodást;

mivel a Szerződés nem határoz meg hatásköröket a megállapodás által szabályozott egyes területeken a Közösség részéről végrehajtandó intézkedéshez a Szerződés 235. cikkében megállapítottak kivételével,

A KÖVETKEZŐKÉPPEN HATÁROZOTT:

1. cikk

Az Európai Közösség és Macedónia Volt Jugoszláv Köztársaság közötti együttműködési megállapodást és a szerződő felek által elfogadott nyilatkozatokat a Közösség nevében a Tanács jóváhagyja.

A megállapodás szövegét, a nyilatkozatok jegyzékét és a nyilatkozatokat csatolták e határozathoz.

2. cikk

A megállapodás 49. cikke (2) bekezdésében előírt értesítést a Közösség nevében a Tanács elnöke küldi meg.

3. cikk

A Közösséget, ha a Tanács úgy határoz, a Tanács elnöksége, egyéb esetekben pedig – a Tanács tagjai képviselőinek támogatásával – a Bizottság képviseli a megállapodás 33. cikke által létrehozott együttműködési tanácsban. A Tanács tagjai egyszerű többségével jár el.

A Tanács a Bizottság javaslata alapján minősített többséggel eljárva fogadja el a Közösség együttműködési tanácson belüli álláspontját. A Tanács egyhangúlag jár el, amikor olyan álláspontot foglal el, amely egyhangúságot igényel a belső közösségi szabályok elfogadásához, és egyszerű többséggel jár el, amikor az együttműködési tanács által javasolt határozat az eljárási szabályzatára vonatkozik.

Az együttműködési tanács által hozott határozatokat az Európai Közösségek Hivatalos Lapjában közzé kell tenni.

4. cikk

Ezt a határozatot az Európai Közösségek Hivatalos Lapjában közzé kell tenni.

Ez a határozat a kihirdetése napján lép hatályba.

Kelt Brüsszelben, 1997. november 27-én.

a Tanács részéről

az elnök

M. Fischbach

[1] HL C 79., 1997.3.12., 1. o.

[2] HL C 325., 1997.10.27.

--------------------------------------------------